குல்தாரா தாது கோபுரம்

குல்தாரா தாது கோபுரம் (Guldara stupa) என்பது ஆப்கானித்தானின் காபுல் மாகாணம் உள்ள குல்தாரா (அல்லது கோல் தர்ரே) கிராமத்தின் அருகே அமைந்துள்ள ஒரு தாது கோபுரம் ஆகும். இது குல்தாரா பள்ளத்தாக்கின் உயரமான மலையின் உச்சியில் அமைக்கப்பட்டுள்ளது. குசான மன்னன் முதலாம் கனிஷ்கரின் தந்தையான வீமா காட்பீசஸின் ( கிபி 90 முதல் 100 முடிய 10 ஆண்டுகள் ஆண்ட மன்னர்) காலத்திய ஆறு தங்க நாணயங்களும், கனிஷ்கரின் மகன் குவிஷ்கன் காலத்திய இரண்டு தங்க நாணயங்களும் இதில் இருந்ததால், கிபி 2 ஆம் நூற்றாண்டின் பிற்பகுதியில் இது நிறுவப்பட்டதாகத் தெரிகிறது. நாணயங்கள் மிகவும் தேய்ந்த நிலையில் கண்டெடுக்கப்பட்டது. விளக்கம் குல்தாரா தாது கோபுரம் காபுல் நகரத்திலிருந்து தெற்கே 22 கிமீ தொலைவில் உள்ளது. கரடுமுரடான கல் மற்றும் சேற்றால் திடமாக செய்யப்பட்ட இது அநேகமாக ஆப்கானித்தானில் சிறப்பாக பாதுகாக்கப்பட்ட ஒன்று. பிரதான தாது கோபுரத்தின் ஒரு சிறிய பிரதி மலையின் பக்கத்தில் அமைக்கப்பட்டுள்ளது. இதன் அருகிலேயே ட மடாலயத்தின் எச்சங்கள் உள்ளன. மடாலயத்தை நோக்கி "மிகப் பெரிய உருவங்களின் குழுமம் ஒன்று நின்றிருந்தது". அதில் அகழ்வாராய்ச்சியாளர்கள் இரண்டு பெரிய பாதங்களை மட்டுமே கண்டுபிடித்தனர். அவையும் இப்போது மறைந்துவிட்டன. ஷிவாகி கிராமத்திற்கு அருகில் மற்றொரு மடாலயமும் ஒரு தாது கோபுரமும் உள்ளது. இந்த தாது கோபுரம் இரண்டு உருளை வடிவ குவிமாடங்கள் மேலே ஒரு குவிமாடத்துடன் இணைக்கப்பட்டு ஒரு சதுர அடித்தளத்தில் அமைந்துள்ளது. "அடித்தளம் பக்கவாட்டில் உள்ள போலி கொரிந்திய தூண்களால் அலங்கரிக்கப்பட்டுள்ளது. மூன்று பக்கங்களும் ஒரு மையத்தில் இணைக்கப்பட்டுள்ளது. மற்றும் தென்மேற்குப் பக்கத்தில், அடித்தளத்தின் உச்சிக்குச் செல்லும் படிக்கட்டு ஒன்றும் உள்ளது. ஒரு காலத்தில் சிலைகள் இந்த இடத்தில் இருந்திருக்கலாம். முதல் உருளையின் அலங்காரம் அடித்தளத்தைப் போலவே உள்ளது, ஆனால் இரண்டாவது உருளை வடிவம் அரை வட்டமாக மிகவும் விரிவாக அலங்கரிக்கப்பட்டுள்ளது. இது குசானப் பேரரசின் கட்டடக் கலைக்கு ஒரு சிறந்த எடுத்துக்காட்டகும். நினைவுச்சின்னம் மற்றும் உள்ளடக்கங்கள் தாது கோபுரத்தின் மேலே செல்லும் பாதி வழியில் ஒரு நினைவுச் சின்னங்கள் அடங்கிய சில புதையல்கள் அடங்கிய ஒரு சிறிய அறை இருந்தது. 19ஆம் நூற்றாண்டின் ஆங்கிலேய சாகச வீரர் சார்லஸ் மேசன் அந்த அறையைத் திறந்து, எட்டு தங்க குஷான நாணயங்களையும் சில தங்க ஆபரணங்களையும் மீட்டெடுத்தார். மேலே குறிப்பிடப்பட்ட தங்க நாணயங்களைத் தவிர தொண்ணூற்று ஆறு தங்க பொத்தான்கள், சராசரியாக 2 செமீ விட்டம் கொண்ட வெண்கல சுழல்கள், ஒரு சிறிய அளவு சாம்பல் மற்றும் எலும்புகளின் துண்டுகள் ஆகியவையும் இருந்தன. இதனையும் காண்க தூபி அடுக்குத் தூபி புத்த விகாரம் சைத்தியம் வட்டதாகே மேற்கோள்கள் நூல் ஆதாரங்கள் A. D. H. Bivar (2009). "KUSHAN DYNASTY i. Dynastic History" from Encyclopedia Iranica online. downloaded 13 April 2012. Nancy Hatch Dupree (1977). An Historical Guide to Afghanistan. 1st Edition 1970. 2nd Edition Revised and Enlarged, 1977. Falk (2001): "The yuga of Sphujiddhvaja and the era of the Kuṣâṇas." Harry Falk. Silk Road Art and Archaeology VII, pp. 121–136. Charles Masson (1841). "A Memoir on the Buildings called Topes." In: Ariana Antiqua: A Descriptive Account of the Antiquities and Coins of Afghanistan. H.H. Wilson. The Court of Directors of the East India Company, London. Willem Vogelsang (2002). The Afghans. Blackwell Publishers, Oxford. பன்னாட்டுத் தரப்புத்தக எண் 0631198415. வெளி இணைப்புகள் Short video showing Guldara stupa and surrounds [1] "Guldara monastery, (near) Kheyrabad, Velayat-e Kabol, AF."[2] "Kheyrabad, Afghanistan Page" [3] Huntington Archives: "Architectural Stupas: The Stupa at Guldara" (contains text and two excellent B&W photos) [4] பரணிடப்பட்டது 2006-09-06 at the வந்தவழி இயந்திரம் The பிரித்தானிய அருங்காட்சியகம் collection of objects from the Guldara stupa are illustrated on 6 pages starting at: [5]